NaiveNeuron/SloPal huggingface dataset:
Kuriak, Milan, poslanec NR SR (2022-12-06):
... v znení neskorších predpisov (tlač 1121). V súlade s ustanovením zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúce pozmeňujúce a doplňujúce návrhy k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 563/2009 Z. z. o správe daní (daňový poriadok). Vo vládnom návrhu zákona navrhujem tieto zmeny a doplnenia: Za doterajší čl. I sa vkladá nový čl. II, ktorý znie: „Zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení zákona č. 171/2005 Z. z., zákona č. 479/2009 Z. z., zákona č. 38/2011 Z. z., zákona č. 548/2011 Z. z., zákona č. 463/2013 Z. z., zákona č. 333/2014 Z. z., zákona č. 361/2014 Z. z. a zákona č. 337/2015 Z. z., zákona č. 371/2020 Z. z. a zákona č. 394/2022 Z. z. sa dopĺňa takto: Za § 7 sa vkladá § 7i, ktorý znie: „(1) Podiel výnosu dane podľa § 2 poukazovaný obciam sa v roku 2023 zvyšuje o sumu 228 059 000 eur zo zdrojov z príjmov z dane z príjmov právnických osôb. Podiel výnosu dane podľa § 2 poukazovaný obciam sa v roku 2024 zvyšuje o sumu 236 546 000 eur zo zdrojov z príjmov z dane z príjmov právnických osôb. (2) Podiel výnosu dane podľa § 3 poukazovaný vyšším územným celkom sa v roku 2023 zvyšuje o sumu 97 739 000 eur zo zdrojov z príjmov z dane z príjmov právnických osôb. Podiel výnosu dane podľa § 3 poukazovaný vyšším územným celkom sa v roku 2024 zvyšuje o sumu 101 377 000 eur zo zdrojov z príjmov z dane z príjmov právnických osôb. (3) Suma zvýšenia uvedená v odsekoch 1a 2 sa považuje za podiel výnosu dane podľa § 2 a 3 a v príslušnom roku sa poukazuje obciam a vyšším územným celkom mesačne jednou dvanástinou zo súm zvýšenia uvedených v odsekoch 1 a 2. (4) Na rozdeľovanie a poukazovanie súm zvýšenia uvedených v odsekoch 1 a 2 sa primerane použije § 4.“.“ Doterajšie články čl. II a III sa primerane prečíslujú. Nový čl. II nadobúda účinnosť 1. januára 2023, čo sa premietne v článku o účinnosti zákona pri spracúvaní čistopisu schváleného znenia zákona. V nadväznosti na vloženie nového čl. II sa vykoná legislatívno-technická úprava názvu zákona. Ďakujem.
Kažimír, Peter, podpredseda vlády a minister financií SR (2012-11-29):
Dve rôzne.
Zmajkovičová, Renáta, podpredsedníčka NR SR (2012-05-11):
Pán poslanec Martvoň.
Hrnčiar, Andrej, podpredseda NR SR (2018-02-09):
Pán poslanec Kvorka.
Blanár, Juraj, poslanec NR SR (2022-09-23):
Pani poslankyne, páni poslanci, poprosím o pokoj. Už len pár minút má pán poslanec Mičovský.
Blanár, Juraj, poslanec NR SR (2015-05-07):
Pán predseda výboru, oceňujem vystúpenie, pretože priamo to spadá do vašej pôsobnosti, a pár poznámok. Pretože rovnako aj zahraničný výbor, kde som podpredsedom, sa zaoberá touto problematikou. My sme mali prednedávnom spoločné rokovanie zahraničného a európskeho výboru, kde nám veľvyslanec Kanady predstavil pripravovanú dohodu, kde sme sa už dostali trošku ďalej, CETA, medzi Európskou úniou a Kanadou, kde sa črtajú obrovské príležitosti pre európske členské krajiny, kde mnohé komodity budú v bezcolnom režime a bude to obrovská výzva pre naozaj našich podnikateľov. A v tom kontexte určite je veľmi dôležité veľmi vyvážene vyrokovať a dokončiť rokovania so Spojenými štátmi americkými o vytvorení zóny voľného obchodu. Je to obrovská výzva z tohto pohľadu pre Európsku úniu. No a spomínal si aj, že Európska únia by mala byť štátom, ktorému záleží na sociálnom aspekte. Rozumiem tomu, že si mal na mysli únia štátov jednotlivých členských krajín, ktorá bude presadzovať sociálny štát vo vyváženosti aj s podmienkami dobrými na podnikanie tak, aby sa rozvíjala Európska únia a bolo dostatok zdrojov práve na to, čo je Európe vlastné, a to sú sociálne istoty. A myslím si, že toto v súčasnosti v Európskej únii stále cítiť a že aj Slovenská republika bude dobrým príspevkom vďaka mnohých prijatým opatreniam pre iné európske krajiny v tejto oblasti. Takže ďakujem za vystúpenie.
Danko, Andrej, predseda NR SR (2019-09-17):
S reakciou pani poslankyňa Blahová.
Paška, Pavol, predseda NR SR (2012-09-12):
Hlasujeme. Nemusíte, majú ho poslanci v laviciach. Hlasujeme o návrhu uznesenia k správe. Ja len čakám na pána poslanca Hlinu, lebo vidím, že má problémy. Nejde? Pán poslanec Hlina, máte námietku k hlasovaniu. Dobre. (Hlasovanie.) 142 prítomných, 130 bolo za, 5 sa zdržalo, 7 nehlasovali. Návrh uznesenia sme schválili.
Zajac, Pavol, poslanec NR SR (2015-05-27):
Ďakujem veľmi pekne. Pán kolega, vy ste na úvod svojho vystúpenia popísali, ako boli sprivatizované Slovenské elektrárne, faktograficky. A niektorí kolegovia tuto v sále za vládnu stranu SMER si myslia, že to je absolútna zlodejina, ako povedal pán Jarjabek, alebo čistá zlodejina, ako pán Martvoň. Viete, čo ja si myslím, čo je čistá zlodejina? Tak ako táto vláda Roberta Fica sprivatizovala všetkých 12-tisíc slovenských vagónov. Tak ich sprivatizovala, že tretinu tých vagónov dneska vlastní (reakcia z pléna), tretinu tých vagónov vlastní maltský investičný fond, ktorý vznikol, čudujte sa svete, po dokončení tejto privatizácie 7. 5. 2014. Pár chlapcov na Malte sa po dokončení privatizácie slovenských vagónov rozhodli, že založia maltský investičný fond a takto kúpia tretinu slovenských vagónov. Toto je u mňa čistá zlodejina.
Sulík, Richard, predseda NR SR (2011-09-13):
Ďakujem pekne. Prerušujem rokovanie o tomto bode programu. Pokračujeme prvým čítaním o vládnom návrhu ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z . Vládny návrh ústavného zákona je uverejnený ako tlač 487. Návrh na jeho pridelenie na prerokovanie výborom je v rozhodnutí č. 489. Pán minister práce, máte slovo, prosím, uveďte vládny návrh zákona, ústavného zákona.
Gy. Bárdos, poslanec: (2007-12-12):
Preto, aj keď som podporoval ten návrh, ktorý dali traja poslanci za Kresťanskodemokratické hnutie, privítal som aj kompromis, snahu na kompromis a myslel som si, že keď predseda zahraničného výboru sa pridá k trom poslancom, tak môže byť taký text prijatý v Národnej rade, ktorý podporia nie iba opoziční, ale aj koaliční poslanci. Fakt to nie je otázka opozície alebo koalície. Za náš poslanecký klub môžem povedať to, že maximálne môžeme vyjsť v ústrety v tom, že áno, vieme si to predstaviť  a budeme hlasovať za kompromisný a upravený návrh poslancov pána Palka, Mikloška a Bauera a Zalu. Ale v žiadnom prípade nemôžeme podporiť návrh pána poslanca Senka, lebo tým pádom by to nebolo dôstojné v Národnej rade prijímať takúto deklaráciu. Súhlasím s tými, ktorí povedali, že treba nazvať veci pravým menom. A keď urobíme túto zmenu, tak nebude to názov pravým menom a jednoducho budeme zastierať niečo a mne sa zdalo, že aj váš prejav smeroval k tomu, aby ste nejakým spôsobom povedali niečo iné, čo je v tomto návrhu.
Podmanický, Ján, poslanec NR SR (2011-07-07):
...ale chcem pokračovať za splnenia zákonných podmienok. A zákon v § 130 ods. 7 hovorí, znova to zopakujem, na interpeláciách musia byť prítomní všetci členovia vlády. A pokiaľ dobre rátam, tak sú tu štyria členovia vlády. Tak neviem, že či naša vláda má len štyroch členov. Takže, pán podpredseda, na to, že ste štrnásť rokov v parlamente, tak vyzeráte dosť bezradný.
Kamenický, Ladislav, poslanec NR SR (2014-10-30):
Pán predseda, teraz budeme hlasovať o bodoch zo spoločnej správy 1 až 7, 9 až 16, 18 až 30, 32 až 54, 56, 57, 59 a 60 s odporúčaním gestorského výboru schváliť.
B. Bugár, podpredseda NR SR: (2004-06-29):
Ľ. Navrátilová, poslankyňa: Štvrtý vystúpil pán poslanec Horváth a dal 2 návrhy. Musíme hlasovať o každom osobitne, ale o druhom návrhu nemôžeme hlasovať, pretože bol schválený bod 8 zo spoločnej správy, čiže hlasujeme len o 1. jeho návrhu.
Laššáková, Jana, podpredsedníčka NR SR (2012-12-07):
Pani poslankyňa Vaľová, nech sa páči.
Jasaň, Viliam, poslanec NR SR (2011-02-03):
Ďakujem pekne, pán predsedajúci. Ja tiež ďakujem pánovi kolegovi Čížovi za jeho vystúpenie. A očakávam, že ako reakciu na jeho vystúpenie a hlavne reakciu na to, že som sa konečne dožil ako vyzerá demokracia v praxi, lebo toto je vrchol demokracie v praxi a už mi chýba len to, aby ste do ústavy dali vedúcu úlohu koaličnej rady. (Potlesk.) Druhá poznámka, na základe tohto vášho návrhu očakávam, že Národná rada Slovenskej republiky bude zvolávaná len dva alebo trikrát do roka s tým, že koaličná rada pripraví a koalícia v Národnej rade Slovenskej republiky verejne odhlasuje všetko to, čo koaličná rada pripraví a potom sa splní aj sen SaS, aby voliči vedeli, o čom a ako hlasujú ich poslanci. Vážení páni, vážené dámy, vážení páni koaličníci, kam, kam chcete dosiahnuť a docieliť túto demokraciu až? Kam chcete dospieť len preto, že sa neviete medzi sebou dohodnúť a že sami medzi sebou si neveríte a nadávate jeden druhému, že sú zradcovia a judáši. Toto má byť výsledok vašej neschopnosti sa vzájomne dohodnúť. Tak ďakujem pekne za takú koalíciu. A ešte jednu poznámku, o ktorej možno tiež hovoril pán Číž, čítal som v týždenníku Týždeň, že alebo neviem ako sa to volá, že jedine poslanci OKS držia slovo a majú svoj názor. No každý deň ho menia podľa toho, ako to koaličnej rade vyhovuje. Ďakujem pekne. (Potlesk.)
Sárközy, Irén, poslankyňa NR SR (2019-09-12):
1602. (Reakcie z pléna.)
M. Číž, podpredseda NR SR: (2008-05-22):
Vážené kolegyne, kolegovia, teraz sa pýtam, kto sa ešte hlási do rozpravy v bode interpelácie ústne. Hlási sa pán poslanec Lipšic? Nie. Ďakujem pekne. Uzatváram možnosť prihlásiť sa do rozpravy ústne. Vážené kolegyne, kolegovia, pýtam sa teraz členov vlády, či chce niekto odpovedať na interpelácie poslancov ihneď. Neprihlásili ste sa. Svietilo tam meno Daniel Lipšic. (Hlasy z pléna.) Tak, pardon, máte slovo, pán poslanec Fronc. Ak je to tak, samozrejme, sa ospravedlňujem, pán poslanec. Nevidel som.
M. Hort, podpredseda NR SR: (2009-04-17):
Nech sa páči.
Kadúc, Miroslav, poslanec NR SR (2013-09-17):
Ako inak, nemôžem nepoďakovať, takže, Erika, ďakujem za, za toto vystúpenie. Nedá mi pripomenúť, že je 5.14 hod., a zároveň vyzdvihnúť to, že aj o takomto čase je zrejmé, že táto téma je tak dôležitá, že iba sa nečítajú tie materiály, ktoré povedzme boli dohodnuté, že sa budú čítať, ale každý jeden poslanec, ktorý vystupuje, doteraz mal pripravené aj reálne vystúpenie, nie iba čítanie. Teda to naznačuje, že je o čom rokovať a že toto je významný moment, ktorý by sa mal zapísať, ktorý sa určite aj zapíše. Ešte raz ďakujem.
Laššáková, Jana, podpredsedníčka NR SR (2015-11-27):
Prezentujme sa a hlasujeme. (Hlasovanie.) Prítomných 128 poslancov, za návrh bolo 41, proti 14, zdržalo sa 73 poslancov. Konštatujem, že sme rozhodli hlasovaním o tom, že nebudeme rokovať o tomto návrhu zákona v druhom čítaní. A, pani poslankyňa, poprosím vás, aby ste uviedli ešte posledné hlasovanie v tomto bloku. Nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 1809.)
Jarjabek, Dušan, poslanec NR SR (2011-12-09):
Ďakujem pekne za slovo, pán predseda Národnej rady Slovenskej republiky. Dámy a páni, dovoľte, aby som vás oboznámil s materiálom pod poradovým číslom 543 – návrh na voľbu člena Rady Rozhlasu a televízie Slovenska. Predseda Rady Rozhlasu a televízie Slovenska listom zo dňa 14. septembra 2011 oznámil predsedovi Národnej rady Slovenskej republiky, že podľa § 12 ods. 1 písm. b) zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov skončilo členstvo v rade pánovi Andrejovi Miklánkovi, odborníkovi v oblasti televízneho vysielania. Na základe výzvy Výboru Národnej rady Slovenskej republiky pre kultúru a médiá, zverejnenej dňa 26. septembra 2011, predložili právnické osoby pôsobiace v oblasti audiovízie, médií, kultúry, ekonómie, práv, hospodárstva, vedy, vzdelávania, rozvoja ochrany duchovných hodnôt, ľudských práv a životného prostredia návrhy kandidátov na člena rady. Do stanoveného termínu výbor dostal tieto návrhy kandidátov: Mgr. Róbert Beňo, Mgr. Bohumír Bobocký, Mgr. Ján Dianiška, Dr. Vladimír Dobrovič, Ing. Jozef Foltýn, Ľubomír Lintner, Mgr. Elena Mallicková, Ing. Jozef Mračna, Mgr. Bernadeta Tokárová. Gestorský výbor prerokoval predložené návrhy kandidátov na člena rady a konštatoval, že v súlade s § 10 zákona o Rozhlase a televízii Slovenska obsahujú všetky náležitosti. Z uvedeného dôvodu sú splnené, sú spôsobilí, aby boli volení do Rady Rozhlasu a televízie Slovenska. Podmienky podľa čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov neboli preskúmané, nakoľko si ich zvolení kandidáti môžu usporiadať do 30 dní od zvolenia. Gestorský výbor po zvážení týchto skutočností uznesením č. 117 z 22. novembra 2011 odporúča Národnej rade Slovenskej republiky, aby 1. konštatovala, že a) dňom 14. septembra 2011 skončilo funkčné obdobie pánovi Andrejovi Miklánkovi, odborníkovi v oblasti televízneho vysielania, b) je potrebné zvoliť jedného člena rady podľa § 9 ods. 1 zákona č. 532/2010 Z. z. o Rozhlase a televízii Slovenska, odborníka v oblasti televízneho vysielania; 2. zvolila podľa § 9 ods. 1 zákona jedného člena rady za oblasť televízneho vysielania funkčného obdobia do 10. februára 2017; 3. voľbu uskutočnila verejným hlasovaním podľa § 39 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov použitím hlasovacích lístkov; 4. uskutočnila opakovanú voľbu člena rady v prípade, že nebude zvolený člen rady z navrhovaných kandidátov. Do opakovanej voľby postupujú kandidáti, ktorí neboli zvolení a získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Počet kandidátov v opakovanej voľbe je minimálne dvojnásobok počtu členov, z ktorých treba zvoliť jedného člena rady. Ďakujem pekne, pán predseda, skončil som.
P. Hrušovský, predseda NR SR: (2002-11-13):
S. Zubo, poslanec: Panie poslankyne, páni poslanci, dovoľte mi, nedá mi totiž nepripomenúť a neodpovedať pánovi Kiňovi na tú pasáž, kde hovoril o marxistických nezmysloch, že by som pripomenul, že tie marxistické nezmysly podľa jeho vyjadrenia boli v období, keď sa tvorili hodnoty, o ktorých sa ešte aj súčasná vláda po trinástich rokoch hryzie, že to bolo v období, keď boli vytvorené sociálne istoty v porovnaní s dnešnými, ktoré sa nedajú ani porovnať. A nepochybujem o tom, že zrejme v rôznych funkciách, ktoré zastával v tom období, aj on pomáhal vytvárať tie hodnoty a pomáhal zabezpečovať aj tie sociálne istoty. Ďakujem.
Bugár, Béla, podpredseda NR SR (2018-02-14):
Teraz otváram možnosť sa prihlásiť ústne do rozpravy. Končím možnosť sa prihlásiť ústne do rozpravy. Ako jediný pán navrhovateľ. (Reakcia z pléna a reakcia predsedajúceho.) Nech sa páči, pán poslanec.
Grendel, Gábor, podpredseda NR SR (2021-05-14):
Vážené panie poslankyne, vážení páni poslanci, budeme pokračovať v prerušenej schôdzi, poprosím vás, aby ste zaujali svoje miesta v rokovacej sále a utíšili sa. Skôr ako pristúpime k samotnému hlasovaniu, budeme venovať minútu ticha bývalému ministrovi školstva pánovi Milanovi Ftáčnikovi. Ale ešte predtým požiadal o slovo pán podpredseda Národnej rady Juraj Blanár. Nech sa páči.
Laššáková, Jana, podpredsedníčka NR SR (2014-11-09):
Pán poslanec Bagačka, nech sa páči.
Martvoň, Anton, poslanec NR SR (2014-03-26):
Ďakujem pekne. Ja by som chcel tiež nadviazať na to, čo povedali moji kolegovia. Pán poslanec Hlina, v podstate ono, oni sa vám to aj z toho Ministerstva spravodlivosti, a teda vášmu asistentovi snažili aj vysvetliť, že v podstate už teraz odmeny exekútorov sú riešené vo vyhláške. Je preto prirodzené, majú to aj tak advokáti, všetky slobodné povolania majú odmeny riešené vo vyhláškach. Majú to aj advokáti, aj notári. To je prvý moment. Druhý moment. To, čo ste vy navrhli a chceli ste predložiť, malo jeden nedostatok a ten nedostatok vás dostával, váš návrh, do protiústavnosti a to bolo to, že vy ste chceli zaviesť novú vyhlášku alebo teda dať to do nášho zákona, lepšie povedané, kde by boli upravené taxatívne odmeny exekúcií na majetkové plnenia s tým, že ste chceli zrušiť tú starú vyhlášku. Lenže neuvedomili ste si, že zrušením starej vyhlášky by zostali nepokryté exekúcie na nemajetkové plnenia, čo by znamenalo, že by museli exekútori zadarmo vymáhať vo vzťahu k nemajetkovým plneniam, napr. pre slobodné mamičky výživné, čo by nikto z tých exekútorov nerobil. A exekúcie na nemajetkové plnenia sú napr. exekúcia na vodičáky, ktoré sú veľmi efektívne pri vymáhaní výživného pre slobodné mamičky, sú to exekúcie na obchodné podiely, sú to exekúcie napríklad na vypratanie nehnuteľností. Čiže všetky tieto exekúcie by zostali nepokryté, lepšie povedané, by to nikto nerobil a nastal by problém s vymáhateľnosťou práva a zároveň toto by sa dostalo do protiústavnosti. Toto bolo to, čo sa vám snažili vysvetliť. Ale tam nový návrh vyhlášky ministerstvo spravodlivosti pripravuje, tam vám aj sľúbili, že budú pracovať aj s tým vaším návrhom a že teda nemajú problém s vami potom na tom novom znení návrhu vyhlášky aj diskutovať. A čo sa týka pána Krutého, a toho ja nepoznám, ale pán Burian tu v podstate nie je už v parlamente. Jednoducho riešime to my poslanci SMER-u, čo sme tu, a... (Prerušenie vystúpenia časomerom.)
Danko, Andrej, predseda NR SR (2016-10-26):
Ďakujem. Na vystúpenie pána poslanca nie je žiadna faktická poznámka. Pán poslanec bol posledným prihláseným do rozpravy. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Ďakujem. Chce sa vyjadriť v rozprave pán spravodajca? Nie, ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu poslankyne Veroniky Remišovej na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Návrh zákona je uverejnený ako tlač 238, návrh na jeho pridelenie na prerokovanie výborom je v rozhodnutí č. 262. Dávam slovo poslankyni Veronike Remišovej, aby návrh zákona uviedla. (Reakcie z pléna.) Vzhľadom na to, že tu nie je pani poslankyňa, presúvam tento bod na prerokovanie na záver schôdze. Následne pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov . Návrh zákona má parlamentnú tlač 282, návrh na jeho pridelenie na prerokovanie výborom je v rozhodnutí č. 285. Dávam slovo poslancovi Ondrejovi Dostálovi, aby za skupinu poslancov návrh zákona uviedol.
Lengvarský, Vladimír, minister zdravotníctva SR (2021-09-30):
Ďakujem pekne. Ďalší zákon, ktorý pôjde v krátkej dobe a je pripravený, je zákon o paliatívnej a následnej starostlivosti. Následná starostlivosť, o ktorej hovoríte, dneska neexistuje. Dneska pacienti, ktorí potrebujú dlhodobú starostlivosť, ležia na akútnych lôžkach a sú tým pádom neadekvátne liečení, pretože ľudia po cievnych mozgových príhodách, ktorí by mali byť, na tretí deň začať plne rehabilitovať na špeciálnych pracoviskách, to dneska nerobia, pretože také neexistujú. Je ich, tých lôžok je málo, takže následná starostlivosť, som rád, že ste to povedali, dneska v prí... v podstate neexistuje. My ju musíme znova vyrobiť a my musíme začať používať akútne lôžka na akútne operácie a lôžka na následnú zdravotnú starostlivosť musíme vybudovať, či sa jedná po operáciách pohybového aparátu, cievnych mozgových príhodách, dlhodobej starostlivosti, pri rôznych ďalších typoch operácií, takže áno, dlhodobá a následná zdravotná starostlivosť je problém, ktorý chceme týmto spôsobom vyriešiť. Ďakujem.
P. Paška, predseda NR SR: (2007-10-25):
Nech sa páči, pán predseda výboru pre zdravotníctvo.
Laššáková, Jana, podpredsedníčka NR SR (2015-11-12):
Ďakujem pekne, pán spravodajca, zaujmite miesto určené pre spravodajcov. Otváram rozpravu o tomto bode programu. Nedostala som žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak, vyhlasujem rozpravu za skončenú a prerušujem rokovanie... (Reakcia spravodajcu.) Dobre, nech sa páči, pán spravodajca.
Šutaj Eštok, Matúš, poslanec NR SR (2021-11-30):
Ďakujem. Ja iba dávam návrh na to, aby sa zajtra hlasovalo o sedemnástej o tomto návrhu zákona vzhľadom na to, že tu padlo viacero procedurálnych návrhov, aby sa docizelovalo spolu s organizačným odborom. Takže návrh – hlasovať zajtra o 17.00 hodine. Ďakujem pekne.
Blanár, Juraj, podpredseda NR SR (2023-05-25):
Ďakujem. Pristúpime k šiestej otázke, ktorú položila pani poslankyňa Monika Kozelová na ministerku kultúry Slovenskej republiky Silviu Hroncovú: „Vážená pani ministerka, Národné divadlo Košice ako trojzložkové divadlo je dlhodobo finančne poddimenzované. Pre svoju plnokrvnú činnosť mu chýbajú 3 mil. eur. Aké sú možnosti finančnej pomoci pre tento rok? Budete v ďalšom rozpočte pre rok 2024 akceptovať reálny rozpočet?“ Nech sa páči, môžete odpovedať, maximálne päť minút máte na to.
B. Bugár, podpredseda NR SR: (2002-12-12):
Otváram rozpravu o tomto bode programu a pýtam sa, či sa hlási niekto ústne do rozpravy, keďže nemám žiadnu písomnú prihlášku do rozpravy. Konštatujem, že nie je to tak, vyhlasujem rozpravu o tomto bode programu za skončenú a prerušujem rokovanie o tomto bode programu. Ďakujeme aj pánovi ministrovi, aj spravodajcovi. Podľa programu teraz nasledujú štyri návrhy, ktoré odôvodňuje minister dopravy, pôšt a telekomunikácií Slovenskej republiky Pavol Prokopovič. Navrhujem, aby pán minister odôvodnil všetky návrhy naraz a po vystúpení spoločného spravodajcu bude zlúčená rozprava k týmto bodom s tým, že o každom návrhu, samozrejme, budeme hlasovať osobitne. Pýtam sa, či je všeobecný súhlas s takýmto návrhom? (Súhlasná reakcia pléna.) Áno, ďakujem pekne. Takže dávam teraz slovo ministrovi dopravy, pôšt a telekomunikácií Slovenskej republiky Pavlovi Prokopovičovi a prosím ho, aby odôvodnil návrhy pod bodmi 11 až 14 programu, t. j. tlače 76, 89, 75 a 79, a to sú: návrh na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Macedónskej republiky o leteckých dopravných službách , ďalší je návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o železničnej privilegovanej peážnej doprave v mimoriadnych situáciách , tretím návrhom je návrh na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Českej republiky o vnútrozemskej plavbe a posledný je návrh na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Spolkovej republiky Nemecko o medzinárodnej cestnej osobnej a nákladnej doprave . Pán minister, nech sa páči, postupne môžete uviesť jednotlivé návrhy.
Kaščáková, Renáta, poslankyňa NR SR (2018-01-30):
Áno, no tak, pán kolega Martinák, áno, tak vy hovoríte, že okresní tajomníci, kto iný by to mal robiť? No tu ide hlavne o ten princíp, že prečo vôbec ideme v tej regionálnej podpore po okresoch. Zoberte si integrovaný regionálny operačný program, ten ide po krajských mestách, ten ide po úplne inom systéme podpory. Ja naozaj, jedna z dobrých otázok je, že či vôbec tento systém podpory regiónov sa nejakým spôsobom koordinuje s tými regionálnymi integrovanými územnými stratégiami, ktoré sme vytvárali kvôli tomu, aby sme čerpali eurofondy, či to je zladené. Túto otázku už som tiež si viackrát položila aj tu v pléne. Takže to, ako sa tvorili akčné plány, ja viem veľmi dobre, ja som hovorila, že sa tvoria zdola, že si to vážim, tým odpovedám aj pánovi poslancovi Bagačkovi, ale tá otázka, že prečo teda ako keby tá vláda to robila, keď by to potom nechcela podporiť, to tu tiež padlo, že je to taký pekný marketing, dobre sa o tom rozpráva, ale celá táto snaha končí pri tom, keď majú odtiecť niekam peniaze. Jednoducho, ak majú ísť niekam konkrétne peniaze, tak vtedy tá celá pekná forma a škrupina padá. Tie peniaze tam proste nejdú, idú tam ťažkopádne pomaly, idú kadejako podozrivo a toto ja rozprávam, že keby to naozaj bolo robené tak, že je tam úprimný záujem podporiť tie regióny, tak ten záujem je systémový. Systémový a dlhodobý. Ale toto vláda proste dvanásť rokov sa snaží rozvíjať regióny, ale idú od desiatich k piatim, o tom hovorím. Nevidíme výsledky, vidíme len reči, reči a sľuby a pekné slová.
Grendel, Gábor, podpredseda NR SR (2021-06-24):
Prezentujme sa a hlasujme. (Hlasovanie.) Prítomných 132 poslancov, za 130, proti nikto, 1 sa zdržal, hlasovali všetci prítomní. Národná rada uzniesla, že prerokuje tento návrh zákona v druhom čítaní, preto pristúpime k hlasovaniu o určení výborov, o určení gestorského výboru a lehoty na jeho prerokovanie návrhu. Nech sa páči, pani spravodajkyňa.
B. Bugár, podpredseda NR SR: (2005-12-13):
(Hlasovanie.) Prítomných 129, za 80, proti 38, zdržalo sa 8 a nehlasovali 3. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Ako jediný pán poslanec Fico. Končím možnosť sa prihlásiť do rozpravy. Nech sa páči, pán poslanec, máte slovo.
Mesterová, Zuzana, poslankyňa NR SR (2024-01-26):
Ďakujem pekne za slovo, pán predsedajúci. Pán poslanec Hlina, áno, ja plne podpisujem vaše slová, že tú zvrátenosť, ktorú chcú prijať, len odôvodňujú peknými cudzími slovami, aby to aspoň lepšie vyzeralo. No ono cudzie slovo je aj defenestrácia a tiež dobre znie a asi by nechceli vládni ministri absolvovať tento akt, ktorý v histórii sa stal, nemyslím tak doslovne, len tak symbolicky z prízemia, hej, len aby sme dali... lebo on, tomu aktu tiež predchádzal útlak práv vládnou väčšinou svojho času. Tak pozor na tie, na tie cudzie slová, lebo ony niekedy majú význam aj iný, ako im vy pripisujete, tak len k tým cudzím slovám toľko. A čo sa týka toho, čo ste vraveli, že oni tak ako bohorovne k tomu pristupujú, lebo vyhrali voľby, no, ja len by som rada vládnej koalícii pripomenula, že oni nezostavili vládu troch najsilnejších strán po voľbách, čiže o to viac naberá na význame argument Benátskej komisie a Benátsku komisiu tu aj pán Susko o pol štvrtej ráno citoval, tak verím, že je to preňho orgán, ktorý má váhu a ktorý berie vážne, lebo teda Benátska komisia niekoľkokrát a, myslím, že pomerne jednoznačne, bez cudzích slov, vyslovila názor, že názor opozície musí vládna väčšina brať do úvahy a nesmie zneužívať svoju moc len preto, že má väčšinu. A tu tá väčšina je naozaj teda chabá, tých 77, a myslím, že priemer z hlasovania možno aj 76. Ďakujem.
Krajcer, Daniel, poslanec NR SR (2015-05-19):
Stačí, stačí, stačí kývnuť, netreba hovoriť. Máš jednoduchú voľbu. Áno alebo nie. (Reakcia z pléna.) Dobre, čakám tvoju odpoveď vo faktickej poznámke. A teraz ti poviem, čoho sa dopustila. Nejde o žiadnu korupciu, ale ak to má byť bezúhonný kandidát, tak asi so mnou súhlasíš, že nie je možné akceptovať, že porušila zákon. Konkrétne ho porušila tým, že ako vedúca služobného úradu poverila zastupovaním Metodicko-pedagogického centra konkrétnu osobu na svoju vlastnú zodpovednosť, hoci toto oprávnenie má len minister. Odovzdávam ti dôkaz a očakávam od teba čestnú reakciu, pretože za takého človeka ťa vnímam. Preto si myslím, že či už pán Frešo, alebo vy dvaja naivní, ako vás volám, lebo si nemyslím, že za vaším prístupom je nejaká korupcia, máte ešte šancu zmeniť tú hanbu, ktorá opäť sa spája s voľbou šéfa NKÚ. Dajme príležitosť jednému kandidátovi a nastavme zrkadlo SMER-u a bude to zodpovednosť SMER-u, čo urobí. Takže, Štefan, očakávam tvoju odpoveď. A priznám sa, že my sme vyzvali kolegov alebo požiadali a navrhli kolegom z KDH, aby zvážili v takejto situácii kandidatúru pána Žilinku. Rozhodli sa, že pôjdu ďalej s touto kandidatúrou, my štyria zo SKOK-u sme dali svoje podpisy, podporili sme kandidatúru pána Žilinku, pretože ako osoba je vhodný kandidát. A keďže si myslíme, že aj v politike by sa mali dodržiavať dohody, dáme aj svoje hlasy pánovi Žilinkovi napriek tomu, že si myslíme, že v tejto situácii, keď je zase rozohraná špinavá, perfídna hra, by sme ho nemali vystavovať tejto hanbe tak, ako jej bol vystavený Kamil Krnáč a Vladimír Klimeš. Aj na základe toho, čo som dnes povedal, ako vidím stav slovenskej politiky a, bohužiaľ, aj stav časti pravice, jedinou šancou je nová ponuka, zodpovednosť v konaní jednotlivcov a schopnosť dodržiavať dohody. Len to môže priniesť alternatívu voči súčasnému vládnutiu. Ďakujem pekne.
B. Bugár, podpredseda NR SR: (2004-05-27):
K. Ondriaš, poslanec: Vážený pán predsedajúci, dámy a páni, mám ozaj len pár poznámok o priebehu reformy vysokého školstva na Slovensku a jej dopadoch na študentov vysokých škôl (tlač 658). Tu sa stále hovorí, že dôvodom všetkých reforiem je trvalý nedostatok peňazí. Je to aj trvalý nedostatok peňazí na školstvo. Keď som sa ja pána ministra opýtal na hodine otázok, prečo nie sú peniaze na školstvo, keď hrubý domáci produkt Slovenska v stálych cenách je o 15,4 % vyšší, ako bol v roku 1989, tak mi odpovedal, že počet študentov vzrástol o 121 %, čo je 6,5-násobne viac ako nárast prostriedkov. Ale neodpovedal mi, ako je financované školstvo v súčasnosti, a ako bolo financované v minulosti. Preto som si niektoré údaje vyhľadal v rozpočtoch. A o týchto údajoch niečo poviem. V návrhu rozpočtu na rok 2004 sa vyčleňuje pre školstvo 41 mld. korún. V súčasných cenách rozpočet školstva v roku 1989 za socializmu bol 63 mld. korún. To znamená, že i napriek tomu, že hrubý domáci produkt Slovenska v stálych cenách je o viac ako 15 % vyšší, ako bol v roku 1989, v súčasnom rozpočte školstva je menej o 22 mld. korún, ako bolo za socializmu. Takto to vychádza v porovnaní rozpočtových kapitol školstva rokov 1989 a 2004. Pán minister, žiadam vás, aby ste si to overili, či je to pravda. A ak zistíte, že to tak je, tak hľadajte, kde sa stráca na Slovensku 22 mld. korún, ktoré ešte pred 15 rokmi sa dávali na financovanie školstva. Keby ste mali tieto peniaze, tak by ste jednoducho vyriešili problémy školstva a nemuseli by ste, možno ani robiť takúto reformu. Ja si myslím, že treba hľadať rezervy tam, a nie vo vreckách študentov. V návrhu zákona o spoplatnení školstva je odhadnuté priemerné školné 14 000 korún ročne a predpokladaný príjem vysokých škôl zo školného má byť 2,1 mld. korún ročne. Predstavme si, že by ste mali k dispozícii 22 mld. korún navyše na vysoké školstvo. Potom sa dá vypočítať, že namiesto platenia školného 14 000 korún ročne by každý študent, ktorý má platiť školné, dostával 147 000 korún ročne. Ďakujem za pozornosť. (Potlesk.)
Blaha, Ľuboš, podpredseda NR SR (2024-04-19):
Pani poslankyňa Zora Jaurová, nech sa páči.
Hrnčiar, Andrej, podpredseda NR SR (2016-10-12):
Ďakujem. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov, zákon o cenných papieroch, v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 181. Spoločná správa výborov má tlač 181a. Pán minister, prosím, ujmite sa slova a odôvodnite aj tento vládny návrh zákona.
Lipšic, Daniel, poslanec NR SR (2014-11-27):
Ja by som potom rozdelil pozmeňovák potom na... (Prerušenie vystúpenia predsedajúcim.)
Laurenčík, Milan, podpredseda NR SR (2020-07-23):
Pán poslanec Richard Nemec.
Pellegrini, Peter, predseda NR SR (2015-10-02):
Ďakujem pekne. Poprosím teraz spravodajcu pána Kaníka, ktorého určil gestorský výbor, aby sa ujal slova.
Hrušovský, Pavol, predseda NR SR (2011-10-21):
Ešte predtým ako pristúpime k hlasovaniu, pán poslanec Raši.
Kuciaňová, Magdaléna, poslankyňa NR SR (2018-02-06):
Vážený pán predsedajúci, vážené panie poslankyne, vážení páni poslanci, v rozprave k uvedenému návrhu vystúpili dve poslankyne. Nebol podaný žiaden procedurálny návrh. Nakoľko spoločná správa neobsahuje žiadne pozmeňujúce a doplňujúce návrhy a v rozprave neboli podané žiadne pozmeňujúce a doplňujúce návrhy, pán predsedajúci, sme v treťom čítaní, otvorte, prosím, rozpravu.
Kollár, Boris, predseda NR SR (2022-12-22):
Prosím, prezentujme sa a hlasujeme. (Hlasovanie.) Prítomných 136 poslancov, za 135, 1 nehlasoval. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2009-12-03):
Pán premiér, nech sa páči, máte slovo. (Ruch v sále.) Pán premiér, napriek tomu, že všetci tí, ktorí toľko volali po tom, aby ste prišli, odišli, vás poprosím a udelím vám slovo. Nech sa páči, máte slovo. Nie sú tu. Pán premiér, máte slovo. (Hlasy z pléna.) Pani poslankyne, páni poslanci, zhodou okolností dnes o 14.00 hodine bol pravidelný bod programu hodina otázok, ani jedného z vás som tu nevidel. Vy chcete diskutovať len vtedy, keď ide o tému, ktorá je vám po vôli. Ale už to skúste pochopiť, že parlament je pôdou, kde môžu odznieť akékoľvek názory a kde neexistuje všeobecná pravda. Tak, ak ste to mysleli vážne, ale je to určite niečo podobné, ako bolo pri Lisabonskej zmluve, ktorú ste podporovali a ušli ste odtiaľto, tak hodinu žiadate, aby som pozval pána premiéra, aby vystúpil a odídete preč. Pán premiér, máte slovo. (Hlasy z pléna.)
Solymos, László, poslanec NR SR (2012-09-13):
Ďakujem pekne za všetky faktické poznámky. Chcel som povedať, že presne si myslím to isté, čo povedal pán poslanec Hlina, že tento zákon, alebo tento návrh, ide presne opačným smerom. To znamená, je tu veľká kríza, o čom vieme všetci. A vieme o tom, že aké je ťažké nájsť si prácu. A namiesto toho, aby sme vytvárali také podmienky, aby ten trh bol čím flexibilnejší, aby mohli tí ľudia si nájsť jednoduchšie prácu, ja si myslím, že sa uzatvárame. To je, myslím si, že najväčší problém alebo najväčšia chyba tejto novely. A myslím si, že tá daň, ktorú zaplatíme za tú dohodu, čo vydobyli odborári alebo ich bossovia v tomto Zákonníku práce, bude pre ľudí na Slovensku a pre tých, ktorí chcú pracovať, veľmi krutá. Ďakujem pekne.
Grečková, Lea, poslankyňa NR SR (2015-11-12):
Pán predseda, dajte hlasovať o druhom pozmeňujúcom návrhu pani poslankyne Mezenskej.
Kollár, Boris, predseda NR SR (2023-03-15):
My vám gratulujeme k tomu, pán Gyimesi, gratulujeme, ale nezneužívajte plénum k takýmto politickým kampaniam tesne pred voľbami.
Číž, Miroslav, podpredseda NR SR (2015-12-08):
Páni poslanci, poprosím.
Paška, Pavol, predseda NR SR (2014-06-11):
1015, 1016 a 1018?
Blanár, Juraj, podpredseda NR SR (2022-03-17):
Pán poslanec Blcháč s faktickou poznámkou.
B. Bugár, podpredseda NR SR: (2002-04-04):
Prosím pána ministra, aby zaujal miesto určené pre navrhovateľov, pána poslanca Mesiarika, aby sa vrátil do rokovacieho priestoru a zaujal miesto určené pre spravodajcu. Pán poslanec Tkáč chcel pokračovať aj poobede, stráca poradie. Pán poslanec Tkáč bol posledný, kto sa písomne prihlásil do rozpravy k tomuto bodu programu. Preto sa pýtam, či sa hlási niekto ústne. Dvaja. Končím možnosť sa prihlásiť do rozpravy k tomuto bodu ústne. A musím upozorniť, že mám tu od pána predsedajúceho Presperína aj prihlášku pána poslanca Tatára, on bude tretí v poradí. Pán poslanec Slafkovský, nech sa páči, a potom pani poslankyňa Sárközy.
I. Mikloš, poslanec: (2007-10-29):
A chcem ešte povedať, že pán poslanec Novotný veľmi jasne, na základe faktov dokázal aj to, že tvrdenia napr. pána poslanca Bobríka o tom, že vlastne tá petícia nemá nič spoločné so zákonom o zdravotnom poistení, a preto nebolo potrebné ju predraďovať, sú nezmysel, že, samozrejme, tá súvislosť tu bola a že to, že ste skôr schválili zákon a teraz rokujeme o petícii, je naozaj prejavom absolútnej ignorancie, neslušnosti a arogancie voči 150 000 ľudí, ktorí to podpísali. A taktiež veľmi jasne pán poslanec poukázal aj na tvrdenie pána poslanca Martináka o tom, že demokracia je predovšetkým o väčšine, s čím by sa, samozrejme, tiež dalo polemizovať, pretože tento názor je jeden z princípov práve boľševického chápania demokracie. Ale pán poslanec Novotný jasne na výsledkoch verejnej mienky preukázal, že ani toto nie je pravda a že to zďaleka nie je tak, že by ste mali väčšinovú podporu medzi občanmi a voličmi na uskutočňovanie takýchto krokov. Teda nemáte na to legitimitu ani z hľadiska toho, k čomu ste sa zaviazali v programovom vyhlásení vlády, ale ani z hľadiska toho, čo si myslí väčšina občanov Slovenska. Idete proti ľuďom.
Jurčík, Ľudovít, poslanec NR SR (2010-08-10):
Ďakujem pekne, pán predsedajúci. Ja len toľko, že nechcel som sa pôvodne prihlásiť teraz s touto faktickou poznámkou, ale chcem, len chcem povedať takú drobnosť, že ideológia, ktorú nám tu pán poslanec Ondruš predviedol momentálne, dosahuje už rozmery predsedu jeho strany. To je jeden moment. A druhý moment, že určite sa tento pán v živote nemusel zaoberať tým, ako sa zarábali skutočné peniaze. Lebo nezmysly okolo fungovania napríklad odborov a tak ďalej, no, stačí ísť do tej fabriky, stačí ju mať na krku zopár rokov, stačí denne zabezpečovať pre tých ľudí prácu a potom sa baviť s odborármi, aby naozaj vedel, o čom to je. Ale myslím si, že malo to jeden taký celkom pozitívny efekt, viem, s kým mám do činenia. Ďakujem. (Potlesk.)
Grendel, Gábor, podpredseda NR SR (2022-05-05):
S ďalšou faktickou poznámkou pán poslanec Tomáš Lehotský.
Janckulík, Igor, poslanec NR SR (2024-02-16):
Ďakujem pekne za slovo. Ďakujem, pán kolega, za tvoje vystúpenie, a tak ako si spomenul viackrát, musíme a našou povinnosťou je, aby sme pomohli malým a stredným podnikateľom, lebo tá súčasná suma je fakt nízka a je potrebné hu zvýšiť. Ja sám tiež podnikám a pamätám si, keď som začal podnikať, tak účtovníctvo som si sám robil vo firme, a teraz je doslova nemožné, aby podnikateľ si robil sám účtovníctvo, lebo to absolútne nestíha a, samozrejme, je rozdiel robiť účtovníctvo, keď robíte jednoduché účtovníctvo, keď nie ste platca DPH a keď ste platca DPH. A určite, ja si myslím, toto ocenia malí a strední podnikatelia. Tých na Slovensku máme veľmi veľa a sú to živitelia taktiež rodín, takže chcem aj poprosiť koaličných poslancov o podporu tohto návrhu zákona, a tak ako Marián aj spomenul, že to je jedno, či to bude v jeho zákone, alebo v tom zákone o DPH, ale táto suma už by sa mala konečne zvýšiť. Ďakujem.
Náhlik, Peter, poslanec NR SR (2024-02-15):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Dajte, prosím, o tomto návrhu hlasovať.
P. Hrušovský, predseda NR SR: (2002-11-06):
Nech sa páči. M. Maxon, poslanec: Ďakujem pekne. Mňa predovšetkým zaujala pasáž pána poslanca Jasovského, kde spomenul  frekventovaných 400 Sk ako vykvantifikovaný dopad na jednu rodinu v súvislosti aj s týmito opatreniami, ktoré ideme realizovať. A rovnako hovoril, že by sme mali mať ambíciu spraviť si analýzy a prijímať čo najkvalitnejšie právne normy. Chcel by som za seba aj za moju asistentku povedať, že máme ambíciu a spravili sme si veľa analýz a dostatok rozborov, ale dovoľte mi, aby som vás upozornil na jednu drobnosť, keď som niektoré analýzy, ktoré som mal k dispozícii, konzultoval vo verejnom dialógu s ministrom práce, sociálnych vecí a rodiny a použil tam opäť sumu 400 Sk ako dopad na jednu rodinu a predložil som mu výsledky analýzy Výskumného ústavu práce, sociálnych vecí a rodiny a povedal som, že tento ústav považujem za hodnoverný v tejto oblasti a 387 korún uvádza len v oblasti bývania. To znamená, že na ostatné cenové úpravy, ktoré idete realizovať, zostávajú 3 koruny, to je absurdné. Ale čo chcem v závere povedať, a to ma priamo šokovalo, pán minister povedal, že áno, vidíte, takéto nepravdivé a skreslené údaje Výskumný ústav práce, sociálnych vecí a rodiny dlhodobo dáva k dispozícii občanom Slovenskej republiky. Áno, pán minister, povedali ste to. To znamená, že za peniaze nás daňových poplatníkov nás tento výskumný ústav štyri roky klamal. (Zaznel zvuk časomiery.)
Ďuriš Nicholsonová, Lucia, podpredsedníčka NR SR (2016-10-27):
Do rozpravy pani poslankyňa Grausová. Pani poslankyňa tu nie je. Pán poslanec Klus, nech sa páči.
P. Hrušovský, predseda NR SR: (2005-05-24):
(Hlasovanie.) 139 prítomných, 2 za, 119 proti, 18 sa zdržalo. Neschválili sme uvedené body zo spoločnej správy.
Duchoň, Daniel, poslanec NR SR (2015-02-10):
Ďakujem pekne. Vážený pán poslanec, váš prejav vnímam ako ďalší z tých, kde v podstate iba vami položené fakty alebo vami predložené vety sú tou jedinou pravdou, a ktokoľvek ich nejakých spôsobom spochybní alebo nesúhlasí, tak je buď platený Moskvou, alebo je agentom Moskvy. A tu by som vám dal rád do pozornosti jeden blog alebo jeden stĺpček v Hospodárskych novinách vášho predsedu Richarda Sulíka, niekedy možno z mája minulého roku, kde on sám píše a hovorí o tom, že na Ukrajine, odvolávajúc sa na, myslím, že Der Spiegel alebo nejaký iný časopis, pôsobia americkí žoldnieri Blackwater a hovorí tam, myslím, že doslova citujem, „že je to veľký průser“. To znamená, ja sa pýtam, je Richard Sulík platený Moskvou, alebo je Richard Sulík agentom Moskvy? Ako, tak opatrne s týmito prívlastkami, lebo naozaj len vnášate v podstate nenávisť a nijakým spôsobom neprispievate k tomu, aby sa aj také situácie riešili úplne iným spôsobom. Ďakujem.
Gašpar, Tibor, podpredseda NR SR (2024-10-29):
Ďakujem. Dávam slovo spoločnému spravodajcovi z výboru pre hospodárske záležitosti pánovi poslancovi Megovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, máte slovo.
Gy. Bárdos, poslanec: (2007-06-19):
Pani kolegyňa, nehovorme o komisii, nehovorme o tom, že čo v tej komisii. Je tu normálny legislatívny proces, a keď niekto myslí vážne tú myšlienku, že chce zmeniť ústavu a zúžiť imunitu, tak na to má prostriedky, a preto iba jediný relevantný návrh je v Národnej rade, a to ten, o ktorom teraz rokujeme. A súhlasím s predkladateľom, a preto som aj podpísal tento návrh ústavného zákona, a preto aj poslanci Strany maďarskej koalície budú hlasovať za, lebo veľa sa hovorí na túto tému. Ale namiesto toho, aby sme tu rečnili, aby sme tu mali nejaké preteky v tom, že kto podá lepší a kvalitnejší návrh, treba dodržať rokovací poriadok a legislatívny proces, tak ako sa to stalo v tomto prípade, a každý poslanec Národnej rady, či je koaličný alebo opozičný, má možnosť svojím hlasovaním vyjadriť svoj názor na to, či súhlasí so zúžením imunity, ktorý sme podali, a tým pádom aj so zmenou ústavy. Preto poslanecký klub Strany maďarskej koalície a poslanci nevystupovali zbytočne, lebo sme vyjadrili svoj názor jasným a transparentným spôsobom. Aj teraz, keď príde k lámaniu chleba, to znamená, keď sa o tom bude hlasovať, tak poslanci za Stranu maďarskej koalície bez toho, že by tu vykrikovali a že by robili preteky, že kto má silnejšie reči, podporia tento návrh. A prosím všetkých poslancov Národnej rady, aby to robili podobným spôsobom, a tým by sme mohli zúžiť imunitu. Ďakujem pekne.
P. Paška, predseda NR SR: (2007-10-19):
Poprosím pána poslanca Dušana Jarjabka, pán poslanec Jarjabek, ideme hlasovať. Pán poslanec Dušan Jarjabek uvedie hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a ktorým sa mení a dopĺňa zákon č. 16/2004 Z. z. o Slovenskej televízii v znení neskorších predpisov . Nech sa páči, pán poslanec. (Ruch v sále.) Kolegyne, kolegovia, poprosím vás o pokoj, aby sme počuli návrhy spravodajcov.
Hrušovský, Pavol, podpredseda NR SR (2010-12-08):
Panie poslankyne, páni poslanci, vyhlasujem rozpravu o tomto bode programu za skončenú. Chcem odporučiť, prerušiť rokovanie o tomto návrhu zákona, aby poslanci mohli preštudovať pozmeňovací návrh, poprípade, ak bude nevyhnutné, zasadol gestorský výbor. Hlasovať o návrhu zákona budeme zajtra o pol dvanástej dopoludnia. Ďakujem pani ministerke aj pánovi spoločnému spravodajcovi. A poprosím teraz pani poslankyňu Dubovcovú, aby z poverenia výboru ústavnoprávneho predložila Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o sudcoch a prísediacich, tlač 170. (Pozn. red. – správne je 107.) Pán poslanec Madej. (Hlasovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač.107.)
Nicholsonová, Lucia, poslankyňa NR SR (2013-06-04):
Ďakujem veľmi pekne, ďakujem veľmi pekne aj za toto podnetné vystúpenie pánovi poslancovi. Ja len tak v dobrom to hovorím, že ty žiješ niekde v ideálnom svete. Ja by som sa raz na tú planétu, odkiaľ si prišiel, hrozne rada pozrela, lebo to by bolo skvelé, keby to všetko tak fungovalo, ako ty o tom rozprávaš. Po prvé tá povinnosť a liberáli, tak k tomu len krátko. Ja sa chcem len opýtať, že či je podľa nás, čo tu sme, liberálne skladať sa na nevzdelaných, ktorí sú výdobytkom špeciálnych škôl, nevedia písať, čítať, či je liberálne, že sa im skladáme na ich živobytie do konca života. Podľa mňa to liberálne nie je, podľa mňa nie je liberálne chcieť od niekoho, kto robí za minimálnu mzdu, aby živil takúto armádu ľudí. To sa ich nikto nepýta, či to chcú alebo nechcú, či to je liberálne, alebo nie je to liberálne. Všetkých rodičov trestáme. To odznieva. Chcem ti iba povedať, pán poslanec, že 80% tých detí už dnes je v škôlkach, tých zvyšných 25 %, to sú tie deti zo sociálne vylúčených spoločenstiev, ktoré chcem podchytiť. To sú tie, ktoré tam nikdy dobrovoľne chodiť nebudú, tak ako tam dobrovoľne nechodia ani teraz, a to napriek tomu, že za tú škôlku by nemuseli platiť. Pediatri, ktorí neodporúčajú chodiť deťom do škôlok, pretože budú choré, to počujem prvý raz. Ja sa chcem opýtať, ak sú tu vážení páni poslanci, ktorí sú pediatrami, aby sa k tomuto vyjadrili. Ja to počujem ako matka dvoch detí prvý raz. Ja mám pocit, že od tých 4 rokov je práve dôležité budovať ten imunitný systém, a práve preto by deti mali chodiť do kolektívu, aby čelili tým ochoreniam, aby vôbec nejaký imunitný systém mali. To, že chceš učiť deti rómske v rómskom jazyku, keď teda nevedia po slovensky, považujem za absurdné, pretože potom si neviem predstaviť, keď ich tá škola jedného dňa vypľuje a oni nebudú vedieť po slovensky, že akým spôsobom sa chcú uplatniť na trhu práce napríklad. Ďakujem.
M. Hort, podpredseda NR SR: (2009-12-02):
A teraz reagovať na našu faktickú poznámku bude pani poslankyňa Tóthová.
Danko, Andrej, predseda NR SR (2018-12-07):
Keďže v skrátenom legislatívnom konaní sa nepoužijú obmedzenia na postúpenie návrhu zákona do tretieho čítania, pristúpime k tretiemu čítaniu „v inej dimenzii“, pán poslanec. A otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru – a bez poznámok. Ďakujem. (Ruch v sále.)
Zmajkovičová, Renáta, podpredsedníčka NR SR (2012-12-13):
Pán poslanec Vašečka.
Bugár, Béla, podpredseda NR SR (2019-09-20):
Chcem sa opýtať, či je všeobecný súhlas. (Nesúhlasná reakcia pléna.) Nie. Prezentujme sa a hlasujme. (Hlasovanie.) Prítomných 120, za 85, proti 29, zdržali sa 3, 3 nehlasovali. Konštatujem, že návrh sme schválili. Ešte je tam procedurálny návrh pána poslanca Krajčího, nech sa páči.
Ďuriš Nicholsonová, Lucia, podpredsedníčka NR SR (2017-04-06):
S reakciou na faktické poznámky pani poslankyňa Jurinová.